
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 99 


11 Φεβρουάριου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Διάλυση του Φιλανθρωπικού Ιδρύματος με την επωνυ¬ 
μία «Βρεφονηπιακός Σταθμός Βόλου». 1 

Ανασυγκρότηση και παράταση θητείας Ερανικής Επι¬ 
τροπής για την ανέγερση Προτομής του Στρατη¬ 
γού Φιλοποίμένος του Μεγαλοπολίτη στο Δήμο Με- 
γαλοπόλεως... 2 


ΑΠΟΦΑΣΕΙΣ 

Έγκριση κίνησης και παραμονής εκτός έδρας και ε¬ 
ντός των ορίων του Κράτους των υπαλλήλων του 
Κέντρου Διαφυλάξεως Αγιορείτικης Κληρονομιάς 


(Κ.Δ.Α.Κ.) για το 1999. 3 

Υπερωριακή και λοιπή απασχόληση του αστυνομικού 
προσωπικού της προσωπικής ασφάλειας της Υ¬ 
πουργού Αιγαίου από 1.1.1999μέχρι30.6.1999.... 4 


Πραγματοποίηση Ταχύρρυθμων Υποχρεωτικών Επι¬ 
μορφωτικών Προγραμμάτων σχετικά με την υπο¬ 
δοχή και υποστήριξη εκπαιδευτικών αλλαγών για 
εκπαιδευτικούς της Δ/θμιας Εκπ/σης που υπηρε¬ 


τούν στην Τεχνικο-επαγγελματική εκπαίδευση».... 5 

Πραγματοποίηση σεμιναρίου ενημέρωσης για τους 
Διευθυντές Ενιαίων Λυκείων και Τ.Τ.Ε. Αττικής με 
θέμα την εφαρμογή της Εκπαιδευτικής Μεταρρύθ- 
μισης-Δομή και λειτουργία του Ενιαίου Λυκείου».. 6 

Πραγματοποίηση Ταχύρρυθμων Υποχρεωτικών Επι¬ 
μορφωτικών Προγραμμάτων για την υποδοχή και 
την υποστήριξη της εκπαιδευτικής καινοτομίας 
σχετικά με το Ολοήμερο Δημοτικό Σχολείο - Σχο¬ 
λείο Διευρυμένου Ωραρίου.. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Διάλυση του Φιλανθρωπικού Ιδρύματος με την επωνυμία 
«Βρεφονηπιακός Σταθμός Βόλου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 117-118 του Αστικού Κώδικα, 
β. Του Ν.Δ/τος 1111/72 «Περί Φιλανθρωπικών Σωματεί¬ 
ων» (ΦΕΚ23τ.Α'). 


γ. Του άρθρου 29Ατου Ν. 1558/85, όπως προστέθηκε με 
το άρθρο 27 του Ν. 2081/92 με το οποίο καθορίζεται έλεγ¬ 
χος των δαπανών που προκαλούν οι κανονιστικές διοικη¬ 
τικές πράξεις (ΦΕΚ 154 τ. Α') και όπως αυτό τροποποιήθη¬ 
κε με το άρθρο 1 παρ. 2α του Ν. 2469/97 (ΦΕΚ 38τ.Α'). 

δ. Του Β.Δ/τος 72/73 «Περί συστάσεως εν Βόλω Φιλαν¬ 
θρωπικού Ιδρύματος υπό την επωνυμίαν «Βρεφονηπια¬ 
κός Σταθμός Βόλου» και εγκρίσεως του Οργανισμού αυ¬ 
τού» (ΦΕΚ 23 τ.Α'). 

2. Την απόφαση της 4.2.1998 της Γενικής Συνέλευσης 
του Σωματείου με την επωνυμία «ΒΡΕΦΙΚΟΣ ΣΤΑΘΜΟΣ 
ΒΟΛΟΥ» και την απόφαση της 20.8.1998 του Διοικητικού 
Συμβουλίου του Ιδρύματος «ΒΡΕΦΟΝΗΠΙΑΚΟΣ ΣΤΑΘ¬ 
ΜΟΣ ΒΟΛΟΥ». 

3. Το γεγονός ότι από τις διατάξεις του παρόντος Π.Δ/τος 
όπως προκύπτει και από την με αριθμ. πρωτ. Δ4α/οικ. 
12257/11.12.98 βεβαίωση της Δ/νσης Οικονομικού του Υ¬ 
πουργείου Υγείας και Πρόνοιας δεν προκαλείται δαπάνη 
σε βάρος του Κρατικού Προϋπολογισμού, με πρόταση του 
Υπουργού Υγείας και Πρόνοιας αποφασίζουμε: 

Αρθρο Μόνο 

1. Το φιλανθρωπικό Ιδρυμα με την επωνυμία «ΒΡΕΦΟ¬ 
ΝΗΠΙΑΚΟΣ ΣΤΑΘΜΟΣ ΒΟΛΟΥ», που συστάθηκε με το 
Β.Δ. 72/1973, διαλύεται. 

2. Η περιουσία που διατέθηκε για τη σύσταση του πα¬ 
ραπάνω Ιδρύματος επανέρχεται στο Σωματείο, που συνέ¬ 
στησε αυτό. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 22 Ιανουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡ ΌΣ ΥΓΕΙΑΣ ΚΑ! ΠΡΟΝΟΙΑΣ 

Λ. ΠΑΠΑΔΗΜΑΣ 
-♦- 

( 2 ) 

Ανασυγκρότηση και παράταση θητείας Ερανικής Επιτρο¬ 
πής για την ανέγερση Προτομής του Στρατηγού Φιλο- 
ποίμενοςτου Μεγαλοπολίτη στο Δήμο Μεγαλοπόλεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 122-126 του Αστικού Κώδικα. 

β. Του Ν. 5101/31. 

γ. Το από 2.6.1988 Προεδρικό Διάταγμα που δημοσιεύ- 
θηκε στο ΦΕΚ 412/21.6.1988 τ.Β'με το οποίο συγκροτή¬ 
θηκε Ερανική Επιτροπή για την ανέγερση Προτομής του 
Στρατηγού Φιλοποίμενος του Μεγαλοπολίτη στο Δήμο 
Μεγαλοπόλεως. 

δ) Το αρ. 383/29.12.1992 Π.Δ/γμα (ΦΕΚ 209/92 τ.Α') που 
ανασυγκροτήθηκε και παρατάθηκε η θητεία της Ερανικής 
Επιτροπής μέχρι 31.12.1995. 

ε) Το αρ. 7/27.12.1995 Π.Δ/γμα (ΦΕΚ 5/16.1.1996 τ.Α') 
παρατάθηκε η θητεία της μέχρι 31.12.1998. 

στ) Την από 20.11.1998 αίτηση της Ερανικής Επιτρο- 
πής. 

Με πρόταση του Υπουργού Υγείας και Πρόνοιας, απο¬ 
φασίζουμε: 

1. Ανασυγκροτούμε την Ερανική Επιτροπή για την ανέ¬ 
γερση Προτομής του Στραγηγού Φιλοποίμενος του Με¬ 
γαλοπολίτη στο Δήμο Μεγαλοπόλεως, που συγκροτήθη¬ 
κε με το από 2.6.1988 Προεδρικό Διάταγμα και ορίζουμε 
όπως αποτελείται από τους κάτωθι: 

α) Ζιάκρη Αμαλία, υπάλληλο Ολυμπιακής, 
β) Καγιά Ελπινίκη,Εκπαιδευτικό, 
γ) Κεφάλα Αντώνιο, Οδοντίατρο, 
δ) Κολέτσου-Κορολή Σοφία, Συνταξιούχο, 
ε) Μαυραειδόπουλο Δημήτριο, Έμπορο, 
στ) Μπιλίση Ελένη-Ζίνα, υπάλληλο ΔΕΗ. 
ζ) Παπαδημητρίου Ιωάννη, Αρχιπλοίαρχο Πολεμικού 
Ναυτικού. 

η) Σακελλαριάδη Κων/νο, δικηγόρο. 

2. Παρατείνουμε τη θητεία της παραπάνω Ερανικής 
Επιτροπής μέχρι 31 Δεκεμβρίου 1999. 

3. Η παρακολούθηση της εκτελέσεως του έργου θα γί¬ 
νεται από τα κατά το άρθρο 8 του Ν. 6409/1934 αρμόδια 
όργανα. 

4. Κατά τα λοιπά ισχύει όπως έχει το από 2.6.1988 Προ¬ 
εδρικό Διάταγμα, με το οποίο συστάθηκε η Ερανική Επι¬ 
τροπή. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 26 Ιανουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 
-♦- 

ΑΠΟΦΑΣΕΙΣ 

Αριθ. 2087571/9721/0022 (3) 

Έγκριση κίνησης και παρομονής εκτός έδρας και εντός 
των ορίων του Κράτους των υπαλλήλων του Κέντρου 
Διαφυλάξεως Αγιορείτικης Κληρονομιάς (Κ.Δ.Α.Κ.) 
για το 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1.Τις διατάξεις: 

α. Του Ν. 1198/1981 (ΦΕΚ 238 Α’) για την ρύθμιση θεμά¬ 
των αναγομένων στην εκτός του Άθω ακίνητη περιουσία 
των I. Μονών του Αγίου Όρους. 

β. Του Ν. 2346/1995 (ΦΕΚ 220) Δαπάνες κίνησης των με- 
τακινουμένων προσώπων με εντολή του Δημοσίου εντός 


και εκτός Επικράτειας για εκτέλεση υπηρεσίας και άλλες 
διατάξεις. 

γ. Του Π.Δ/τος 1231/1981 (ΦΕΚ 305 Α’) για την κατάρτι¬ 
ση του Οργανισμού Λειτουργίας του Κέντρου Διαφυλά- 
. ξεως Αγιορειτικής Κληρονομιάς (ΚΔΑΚ). 

δ. Του άρθρου 29Α’ του Ν. 1558/1985 (ΦΕΚ 137 Α’), για 
την Κυβέρνηση και τα Κυβερνητικά όργανα, που προστέ¬ 
θηκε ως νέο αυτού άρθρο με το άρθρο 27 του 2081/1992 
(ΦΕΚ 154 Α') και αναφέρεται στον έλεγχο των δαπανών 
που προκαλούν οι κανονιστικές διοικητικές πράξεις. 

ε. Των Π.Δ/των 358/1986 (ΦΕΚ 158 Α’), 92/1987 (ΦΕΚ 51 
Α’) και 492/1988 (ΦΕΚ 224 Α’) για τις αρμοδιότητες και τον 
Οργανισμό του Υπουργείου Βόρειας Ελλάδας, αντίστοι¬ 
χα- 

2. Τις αποφάσεις: 

α. Υ 704/19.8.1988 (ΦΕΚ 575 Β’) του Πρωθυπουργού, 
για τη μετανομοσία του Υπουργείου Βόρειας Ελλάδας σε 
Υπουργείο Μακεδονίας-Θράκης. 

β. 4360/13.10.1981 (ΦΕΚ 649 Β’) κοινή απόφαση των Υ¬ 
πουργών Οικονομικών και Μακεδονία-Θράκης, για τον 
καθορισμό του τρόπου πραγματοποίησης, δικαιολόγη- 
σης, πληρωμής και γενικά διοικητικής και διαχειριστικής 
διεκπεραίωσης από το ΚΔΑΚ των κονδυλίων, που έχουν 
διατεθεί για την εκπόνηση μελετών, την εκτέλεση έργων 
ή άλλων συναφών εργασιών. 

3. Το απόσπασμα του πρακτικού 12/1.12.1998 του Διοι¬ 
κητικού Συμβουλίου του Κέντρου Διαφυλάξεως Αγιορει- 
τικής Κληρονομιάς (ΚΔΑΚ), όπου διατυπώθηκε η απόφα¬ 
ση 235/1998 αυτού, για την έγκριση μετακίνησης και πα¬ 
ραμονής εκτός έδρας, με δικαίωμα λήψης αποζημίωσης 
των μονίμων και των με σχέση εργασίας ιδιωτικού δικαίου 
αορίστου ή ορισμένου χρόνου υπαλλήλων του, συμπερι¬ 
λαμβανομένων και των αποσπασμένων σ’ αυτό υπαλλή¬ 
λων, καθώς επίσης και το έγγραφο 2002/21.12.1998 του 
νομικού αυτού προσώπου δημοσίου δικαίου, που επο¬ 
πτεύεται από το ΥΜΑΘ. 

4. Το γεγονός ότι το Κε.Δ.Α.Κ. έχει μεν έδρα την Θεσ¬ 
σαλονίκη, πλην όμως το αντικείμενο της εργασίας του εί¬ 
ναι στο Άγιον Όρος όπου εκτελεί, επιβλέπει και παρακο¬ 
λουθεί τα εκεί εκτελούμενα έργα συντήρησης, επισκευής 
και αποκατάστασης των μνημείων, γεγονός το οποίο α¬ 
παιτεί την συνεχή παρακολούθηση των έργων. 

5. Το γεγονός ότι η σχετική δαπάνη θα καλυφθεί από τις 
γραμμένες στον προϋπολογισμό του Κε.Δ.Α.Κ. πιστώσεις 
του έτους 1999 (ΚΑΕ 0711 και 0721 αυτού). 

6. Την αρ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών». 

7. Το άρθρο 40 του Ν. 849/78, αποφασίζουμε: 

Εγκρίνουμε την κίνηση και την παραμονή εκτός έδρας 

και εντός των ορίων του Κράτους, για εκτέλεση υπηρε¬ 
σίας, των μονίμων και των με σχέση εργασίας ιδιωτικού δι¬ 
καίου αορίστου ή ορισμένου χρόνου υπαλλήλων του Κέ¬ 
ντρου Διαφυλάξεως Αγιορειτικής Κληρονομιάς (ΚΔΑΚ) 
καθώς και των αποσπασμένων σ' αυτό υπαλλήλων με ο¬ 
ποιαδήποτε σχέση εργασίας, με δικαίωμα λήψης αποζη¬ 
μίωσης για το έτος 1999, ως εξής: 

1. Μέχρι εκατόν είκοσι (120) ημέρες συνολικά το χρόνο 
για κάθε έναν από τους υπαλλήλους των κλάδων ΠΕΙ, Πο¬ 
λιτικών Μηχανικών, ΠΕ2, Αρχιτεκτόνων Μηχανικών, ΠΕ3, 
Η/Μ Μηχανικών, ΠΕ4, Αγρονόμων Τοπογράφων Μηχανι¬ 
κών, ΤΕ4, Τεχνολόγων Τοπογράφων Μηχανικών, ΤΕ7, Τε- 


II 

χνολόγων Η/Μ, ΔΕ3, Τεχνικών Δομικών Έργων, ΔΕ4, Τε¬ 
χνικών Τοπογράφων, ΔΕ6, Τεχνικών Οδηγών Αυτοκινή¬ 
των καθώς και ενός εργοτεχνίτη, χωρίς μηνιαίο όριο ημε¬ 
ρών. 

2. Μέχρι εξήντα (60) ημέρες συνολικά το χρόνο για κά¬ 
θε έναν από τους υπαλλήλους των κλάδων ΔΕΙ, Διοικητι- 
κού-Λογιστικού και ΥΕ2, Επιμελητών χωρίς μηνιαίο όριο 
ημερών. 

Η τυχόν μετακίνηση των υπαλλήλων του Κε. Δ.Α.Κ. στο 
εξωτερικό θα εγκρίνεται κατά περίπτωση. 

Η ισχύς της απόφασης αυτής αρχίζει από 1.1.1999 και 
λήγει την 31.12.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΜΑΚΕΔΟΝΙΑΣ 

ΟΙΚΟΝΟΜΙΚΩΝ ΘΡΑΚΗΣ 

ΝΙΚΟΣ ΧΡΙΣΤΟΔΟ ΥΛΑΚΗΣ ΙΩΑΝΝΗΣ ΜΑΓΚΡΙΩΤΗΣ 
-♦- 

Αριθ. 2086731/9613/0022 (4) 

Υπερωριακή και λοιπή απασχόληση του αστυνομικού 
προσωπικού της προσωπικής ασφάλειας της Υπουρ¬ 
γού Αιγαίου από 1.1.1999 μέχρι 30.6.1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

1.1. Του Ν. 1558/85 «Κυβέρνηση και Κυβερνητικά Όρ¬ 
γανα». 

1.2. Του άρθρου 18 του Ν. 2470/97 όπως αντικαστάθη- 
κε με το άρθρο 15 του Ν. 2592/98. 

2. Την αριθμ. 1107147/1239/0006Α 4.10.1996 «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

3. Την πρωτ. 2040601/6299/0022/30.5.1997 εγκύκλιο 
του Γενικού Λογιστηρίου του Κράτους. 

4. Το γεγονός ότι τα αστυνομικά όργανα που έχουν δια¬ 
τεθεί για την προσωπική ασφάλεια της Υπουργού Αιγαίου 
απασχολούνται σε περίπτωση υπηρεσιακής ανάγκης, υ- 
περωριακά και κατά τις Κυριακές και εξαιρέσιμες ημέρες, 
αποφασίζουμε: 

1. Εγκρίνουμε γιατο χρονικό διάστημα από 1.9.1999 μέ¬ 
χρι 30.6.1999 την υπερωριακή απασχόληση τριών (3) το 
πολύ του αστυνομικού προσωπικού που έχει αποσπασθεί 
για την ασφάλεια της Υπουργού Αιγαίου και μέχρι σαρά¬ 
ντα (40) ώρες απογευματινής υπερωριακής εργασίας 
τριάντα (30) ώρες νυχτερινής εργασίας και είκοσι (20) ώ¬ 
ρες εργασίας Κυριακών κα εξαιρέσιμων ημερών κάθε μή¬ 
να στον καθένα. 

2. Από την απόφαση αυτή προκαλείται δαπάνη ύψους 
2.500.000 δρχ. σε βάρος του Κρατικού Προϋπολογισμού για 
το από 1.1,1999 μέχρι 30.6.1999 χρονικό διάστημα, από την 
οποία το ποσό του 1.000.000 δρχ. θα βαρύνει τον ΚΑΕ 0531 
και το ποσό των 1.500.000 δρχ. θα βαρύνει τον ΚΑΕ 0532. 

3. Για την παραπάνω δαπάνη υπάρχει πρόβλεψη πίστω¬ 
σης ύψους τριών εκατομμυρίων (3.000.000) δρχ. και τεσ¬ 
σάρων εκατομμυρίων (4.000.000) δρχ. στους ΚΑΕ 0531 
και 0532 αντίστοιχα, του Προϋπολογισμού του Υπουργεί¬ 
ου Αιγαίου οικονομικού έτους 1999. 


4. Σε καμμία περίπτωση δεν επιτρέπεται υπέρβαση των 
πιστώσεων αυτών. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1999 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΙΓΑΙΟΥ 

ΝΙΚΟΣ ΧΡΙΣΤΟΔΟΥΛΑΚΗΣ ΕΛΙΣΑΒΕΤ ΠΑΠΑΖΩΗ 
-♦- 

Αριθ. Γ2/155 (5) 

Πραγματοποίηση Ταχύρρυθμων Υποχρεωτικών Επιμορ¬ 
φωτικών Προγραμμάτων σχετικά με την υποδοχή και 
υποστήριξη εκπαιδευτικών αλλαγών για εκπαιδευτι¬ 
κούς της Δ/θμιας Εκπ/σης που υπηρετούν στην Τεχνι- 
κο-επαγγελματική εκπαίδευση». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12τουΝ. 1824/1988, του άρθρου 
17 του Ν. 2009/1992, του άρθρου 22, παρ. 3 του Ν. 
2362/1995 και του άρθοου 4 του Π.Δ. 250/1992 (ΦΕΚ 138 
Α'). 

2. Τηναρ. 1107147/1239/006Α (ΦΕΚ922/τ. Β/7.10.1996) 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Περί αναθέσεως αρμοδιο¬ 
τήτων στους Υφυπουργούς Οικονομικών». 

3. Την αρ. Στ5/33/9.10.1996 (ΦΕΚ 937/τ. Β/14.10.1996 α¬ 
πόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Περί αναθέσεως αρμοδιο¬ 
τήτων στον Υφυπουργό Ενικής Παιδείας και Θρησκευμά¬ 
των». 

4. Την αριθμ. 7/1996 πράξη του Παιδαγωγικού Ινστιτού¬ 
του. 

5. Το εγκεκριμένο από 20.9.1996 Τεχνικό Δελτίο Ενέρ¬ 
γειας 1.3α «Επιμόρφωση Εκπ/κών» που εντάσσεται στο Ε¬ 
πιχειρησιακό Πρόγραμμα Εκπαίδευσης και Αρχικής Ε¬ 
παγγελματικής Κατάρτισης) Ε.Π.Ε.Α.Ε.Κ. από το οποίο 
θα χρηματοδοτηθούν. 

6. Το εγκεκριμένο Τεχνικό δελτίο Έργου 1.3α (1)1 «Επι¬ 
μορφωτικά Προγράμματα για την υποδοχή και την υπο¬ 
στήριξη εκπαιδευτικών αλλαγών για εκπαιδευτικούς που 
υπηρετούν» το οποίο εντάσσεται στην Ενέργεια 1,3.α «Ε¬ 
πιμόρφωση Εκπαιδευτικών» του Ε.Π.Ε.Α.Ε.Κ. όπως τρο¬ 
ποποιήθηκε σύμφωνα με το υπ’ αριθμ. πρωτ. ΚΑ 
4089/31.12.1989 έγγραφο του Γενικού Γραμματέα Υ- 
ΠΕΠΘ και Προέδρου της Επιτροπής Παρακολούθησης. 

7. Το γεγονός ότι η προκαλούμενη από την παρούσα δα¬ 
πάνη συνολικού ύψους «150.000.000» δρχ. καλύπτεται α¬ 
πό τις πιστώσεις του Π.Δ.Ε. 1999 (ΣΑΕ 045/2), έργο 
9645508 «Επιμόρφωση Εκπαιδευτικών 1.3.α.» και χρημα¬ 
τοδοτείται κατά 75% από Κοινοτική Συμμετοχή, αποφασί¬ 
ζουμε: 

1. Την πραγματοποίηση Ταχύρρυθμων Υποχρεωτικών 
Επιμορφωτικών Προγραμμάτων για τους εκπ/κούς που υ¬ 
πηρετούν στην Τεχν κο-επαγγελματική Εκπαίδευση 
(ΤΕΕ, ΤΕΛ, ΤΕΣ, ΕΠΛ δημόσια και ιδιωτικά) ανεξάρτητα αν 
είναι μόνιμοι ή αναπληρωτές εντός του ωραρίου έργα- 

αίας τους. Τα συγκεκριμένα προγράμματα αποσκοπούν 
στη στήριξη και στην προώθηση των επιχειρούμενών δο¬ 
μικών αλλαγών στην Δευτεροβάθμια Εκπαίδευση στα 
πλαίσια της Εκπαιδευτικής Μεταρρύθμισης. Τη φροντίδα 
υλοποίησης των Ταχύρρυθμων Υποχρεωτικών Επιμορ¬ 
φωτικών Προγραμμάτων έχουν τα Περιφερειακά Επιμορ¬ 
φωτικά Κέντρα (ΠΕΚ) όλης της χώρας. Τα ΠΕΚ πραγμα¬ 
τοποιούν τα Ταχύρρυθμα Επιμορφωτικά Προγράμματα 
στην έδρα τους και έχουν τη δυνατότητα να τα εξακτινώ- 
σουν στις έδρες των νομών και σε άλλες πόλεις της περι¬ 
φέρειας τους. 

2. Την πραγματοποίηση των Ταχύρρυθμων Υποχρεωτι¬ 
κών Επιμορφωτικών Προγραμμάτων σε δύο φάσεις, ό¬ 
πως ορίζεται και στο συγκεκριμένο Τεχνικό Δελτίο Έργου 

1.3. α (1)1. 

I) Η πρώτη φάση περιλαμβάνει το πρόγραμμα επιμόρ¬ 
φωσης των πολλαπλασιαστών. 

Ο υπεύθυνος της Ενέργειας 1.3.α. «Επιμόρφωση 
Εκπ/κών» σε συνεργασία με τον Υπεύθυνο του Υποέργου 

1.3. α(1) συγκροτούν την επιμορφωτική ομάδα για την ε¬ 
πιμόρφωση των πολλαπασιαστών, Την επιμορφωτική αυ¬ 
τή ομάδα αποτελούν Σχολικοί Σύμβουλοι της Τεχνικής 
Εκπαίδευσης και συντάκτες των αναλυτικών προγραμμά¬ 
των. 

Ως πολλαπλασιαστές καλούνται οι Σχολικοί Σύμβουλοι 
Τεχνικής Εκπ/σης, οι Προϊστάμενοι Γραφείων ΤΕΕ, οι 
Προϊστάμενοι Τμημάτων Εκπαιδευτικών Θεμάτων ΤΕΕ, οι 
Προϊστάμενοι Δ/νσεων Δ/θμιας Εκπ/σης και ορισμένοι Δι¬ 
ευθυντές ΤΕΕ. 

Το πρόγραμμα επιμόρφωσης των πολλοπλασιαστών 
πραγματοποιείται στις 19 και 20 Νοεμβρίου 1998 και έχει 
διάρκεια 15 διδακτικές ώρες. 

II) Η δεύτερη φάση η οποία περιλαμβάνει την επιμόρφω¬ 
ση των εκπ/κών της τάξης, πραγματοποιείται από 25.Νο- 
εμβρίου έως και 17 Δεκεμβρίου 1998 ανάλογα με τις ειδι¬ 
κές συνθήκες της κάθε περιοχής. Οι καταστάσεις με τα ο¬ 
νόματα των πολλαπλασιαστών αποστέλλονται στα ΠΕΚ και 
στην συνέχεια οι πολλαπλασιαστές καλούνται να αναλά¬ 
βουν την επιμόρφωση των εκπαιδευτικών όλων των ειδικο¬ 
τήτων που διδάσκουν στην Τεχνική Επαγγελματική Εκπαί¬ 
δευση. 

Οι Προϊστάμενοι των Διευθύνσεων Δ/θμιας Εκπ/σης και 
των Γραφείων ΤΕΕ συντάσσουν τις καταστάσεις με τα ο¬ 
νόματα των εκπαιδευτικών που υποχρεούνται να παρακο¬ 
λουθήσουν τα Επιμορφωτικά προγράμματα και τις απο¬ 
στέλλουν στα ΠΕΚ. Τα ΠΕΚ σε συνεργασία με τους πολ¬ 
λαπλασιαστές και τους Προϊσταμένους των Δ/νσεων 
Δ/θμιας Εκπ/σης και των γραφείων ΤΕΕ διαμορφώνουν τα 
προγράμματα (εξευρίσκουν το χώρο φροντίζουν το διδα¬ 
κτικό υλικό, καταρτίζουν το ωρολόγιο πρόγραμμα συγκε¬ 
ντρώνουν τα δικαιολογητικά των δαπανών κ.ά.). 

Τα ΠΕΚ διενεργούν τις δαπάνες σύμφωνα με το Τεχνικό 
Δελτίο Έργου. 

Τα προγράμματα Επιμόρφωσης των εκπαιδευτικών 
διαρκούν 6 ώρες και πραγματοποιούνται σε ομάδες των 
30 ατόμων από έναν ή περισσότερους πολλαπλασιαστές. 
Σε ορισμένες περιπτώσεις (παραμεθόριες και νησιωτικές 
απομακρυσμένες περιοχές) ο αριθμός των επιμορφούμε- 
νων ανά τμήμα μπορεί να είναι μικρότερος. Στους εκπαι¬ 
δευτικούς που παρακολούθησαν τα προγράμματα χορη¬ 
γείται βεβαίωση παρακολούθησης. 

3. Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
θεωρούνται οι ακόλουθες: 


Α' Φάση 

α) Αμοιβή επιμορφωτών ανά διδακτική ώρα. 
β) Έξοδα μετακίνησης (με τα συνήθη συγκοινωνιακά 
μέσα) διαμονής και διατροφής των επιμορφούμενων πολ¬ 
λαπλασιαστών. 

γ) Διδακτικό υλικό (εκτύπωση, φωτοτυπίες, σημειώσεις), 
δ) Αμοιβή αξιολογητών. 

ε) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ.ά.). 
στ) Υπηρεσίες οαίβπης. 
ζ) Μίσθωση χώρων. 

Β' Φάση 

α) Αμοιβή επιμορφωτών ανά διδακτική ώρα, οδοιπορι¬ 
κά και εκτός έδρας αυτών, 
β) Έξοδα μετακίνησης επιμορφούμενων εκπ/κών. 
γ) Έξοδα διαμονής και διατροφής των επιμορφούμε- 
νων στις εξαιρετικές εκείνες περιπτώσεις όπου οι ιδιαίτε¬ 
ρες συνθήκες το απαιτούν (νησιώτικες, παραμεθόριες, α¬ 
πομακρυσμένες περιοχές νομών με μικρό αριθμό επιμορ- 
φούμενων εκπ/κών). Οι δαπάνες για την διαμονή και τη 
διατροφή των επιμορφούμενων δεν μπορούν να υπερβαί¬ 
νουν τα ισχύοντα με το Ν. 2346/1995 και αποδεικνύονται 
με τα σχετικά παραστατικά, 
δ) Διδακτικό υλικό. 

ε) Αναλώσιμα και λοιπές λειτουργικές δαπάνες, 
στ) Αμοιβή φροντιστών επιμελητών, 
ζ) Μίσθωση χώρων. 

4. Ο διαχειριστικός απολογισμός που ανατίθεται στα 
ΠΕΚ είναι συνολικός. Τα ΠΕΚ κάνουν «εσωτερικές» μετα¬ 
κινήσεις δαπανών από πρόγραμμα σε πρόγραμμα, από 
μία κατηγορία δαπάνης σε άλλη στο πλαίσιο του συνολι¬ 
κού αριθμού προγραμμάτων που αναλαμβάνουν να υλο¬ 
ποιήσουν. Ειδικά για την υλοποίηση της Α' φάσης (επι¬ 
μόρφωση των πολλαπλασιαστών / επιμορφωτών) οι επι¬ 
λέξιμες δαπάνες θα ανατεθούν για το διαχειριστικό 
απολογισμό στο 3ο ΠΕΚ Αθήνας με ευθύνη του οποίου θα 
συγκεντρωθούν τα παραστατικά των εξόδων μετακίνη¬ 
σης, διαμονής, διατροφής των επιμορφουμένων, αμοι¬ 
βής, οδοιπορικών και εκτός έδρας των επιμορφωτών. Το 
3ο ΠΕΚ Αθήνας θα υποβάλλει ονομαστική απολογιστική 
κατάσταση στο ΥΠΕΠΘ (Δ/νση ΚΠΣ από τον ειδικό λογα¬ 
ριασμό) το οποίο θα καταβάλει σε κάθε δικαιούχο το πο¬ 
σό των εξόδων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΤΩΝ 

ΝΙΚ. ΧΡΙΣΤ ΟΔΟΥΛΑΚΗΣ I. ΑΝΘΟΠΟΥΛΟΣ 
-♦- 

Αριθμ. Γ2/154 (6) 

Πραγματοποίηση σεμιναρίου ενημέρωσης για τους Διευ¬ 
θυντές Ενιαίων Λυκείων και Τ.Τ.Ε. Αττικής με θέμα την 
εφαρμογή της Εκπαιδευτικής Μεταρρύθμισης-Δομή 
και λειτουργία του Ενιαίου Λυκείου». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12του Ν. 1824/1988, του άρθρου 17 

του Ν. 2009/1992, του άρθρου 22, παρ. 3του Ν. 2362/1995 
και του άρθρου 4 του Π.Δ. 250/1992 (ΦΕΚ138 Α'). 

2. Την αρ. 1107147/1239/006Α (ΦΕΚ 922/τ. Β/7.10.1996) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ. Στ5/33/9.10.1996 (ΦΕΚ 937/τ.Β/14.10.1996 α¬ 
πόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Περί αναθέσεως αρμοδιο¬ 
τήτων στον Υφυπουργό Ενικής Παιδείας και Θρησκευμά¬ 
των». 

4. Το εγκρεκριμένο Τεχνικό Δελτίο Ενέργειας 1.2γ. «Α¬ 
ναβάθμιση της Λυκειακής Βαθμίδας» που εντάσσεται στο 
Επιχειρησιακό Πρόγραμμα Εκπαίδευσης και Αρχικής Ε- 
παγγλεματικής Κατάρτισης (Ε.Π.Ε.Α.Ε.Κ.) από το οποίο 
θα χρηματοδοτηθούν. 

5. Το εγκεκριμένο Τεχνικό Δελτίο έργου 1.2.γ.1 «Σεμι¬ 
νάρια ενημέρωσης και εργασίας των εκπ/κών με θέμα την 
αναβάθμιση του Λυκείου», το οποίο εντάσσεται στην Ε¬ 
νέργεια 1.2.γ. «Αναβάθμιση της Λυκειακής Βαθμίδας». 

6. Την αρ. Η/3273/27.4.1994 Κοινή απόφαση των Υ¬ 
πουργών Οικονομικών, Εθνικής Παιδείας και Θρησκευ¬ 
μάτων και Ενέργειας και Τεχνολογίας για «Σύσταση Ειδι¬ 
κού Λογαριασμού στο Παιδαγωγικού Ιντιστούτο», όπως 
αυτή τροποποιήθηκε με την αρ. 2880/18.9.1996 Κοινή Α¬ 
πόφαση των Υπουργών Οικονομικών και Εθνικής Παιδεί¬ 
ας και Θρησκευμάτων. 

7. Την αρ. Κ.Α. 3196/25.11.1997 Κοινή Υπουργική από¬ 
φαση για: Χρηματοδότηση του Παιδαγωγικού Ινστιτού¬ 
του για τη διαχείριση του Έργου: «Σεμινάρια ενημέρωσης 
και εργασίας των εκ/κών με θέμα την αναβάθμιση του Λυ¬ 
κείου» της Ενέργειας 1.2.γ. «Αναβάθμιση της Λυκειακής 
Βαθμίδας». 

8. Το γεγονός ότι η προκαλούμενη από την παρούσα δα¬ 
πάνη συνολικού ύψους «2.000.000» δρχ. καλύπτεται από 
τις πιστώσεις του Π.Δ.Ε. 1999 (ΣΑΕ 045/2), έργο 9745507 
Β’ ΚΠΣ μέσψ του Ειδικού Λογοριασμού του Παιδαγωγι¬ 
κού Ινστιτούτου και χρηματοδοτείται κατά 75% από Κοι¬ 
νοτική Συμμετοχή, αποφασίζουμε: 

Τη διοργάνωση Σεμιναρίου Ενημέρωσης με θέμα «Ε¬ 
φαρμογή της Εκπαιδευτικής Μεταρρύθμισης -Δομή και 
Λειτουργία Ενιαίου Λυκείου» το οποίο απευθύνεται στους 
Διευθυντές Ενιαίων Λυκείων και Τ.Ε.Ε. Αττικής. 

Το Σεμινάριο, το οποίο θα έχει διάρκεια 6 ωρών, θα 
πραγματοποιηθεί την Παρασκευή 4 Δεκεμβρίου 1998 για 
τους Διευθυντές και των Ενιαίων Λυκείων και Τ.Ε.Ε που α¬ 
νήκουν στην Α’ και Β’ Διεύθυνση Δευτεροβάθμιας Εκπαί¬ 
δευσης Αθήνας και των αντίστοιχων της Δυτικής Αττικής. 

Το ίδιο Σεμινάριο θα επαναληφθεί τη Δευτέρα 7 Δεκεμ¬ 
βρίου 1998 για τους Διευθυντές των υπολοίπων Διευθύν¬ 
σεων Δευτεροβάθμιας Εκπαίδευσης της Αττικής και του 
Πειραιά. 

Επιλέξιμες δαπάνες για την πραγματοποίηση του Σεμι¬ 
ναρίου Ενημέρωσης θεωρούνται οι ακόλουθες: 

-Αμοιβή επιμορφωτών ανά διδακτική ώρα. 

-Διατροφή επιμορφωτών. 

-Οδοιπορικά επιμορφού μενών. 

-Διατροφή επιμορφούμενων. 

-Διδακτικό υλικό (φάκελλοι-φυλλάδια-φωτοτυπίες-δια- 
φένειες). 

-Αμοιβή αξιολογητών. 

-Μίσθωση και εξοπλισμός χώρων. 

-Λειτουργικά έξοδα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΝΙΚ. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

-♦- 

Αριθ. Γ2/153 (7) 

Πραγματοποίηση Ταχύρρυθμων Υποχρεωτικών Επιμορ¬ 
φωτικών Προγραμμάτων για την υποδοχή και την υπο¬ 
στήριξη της εκπαιδευτικής καινοτομίας σχετικά με το 
Ολοήμερο Δημοτικό Σχολείο - Σχολείο Διευρυμένου 
Ωραρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985,του άρθρου 12τουΝ. 1824/1988του άρθρου 17 
του Ν. 2009/1992, του άρθρου 22, παρ. 3 του Ν. 2362/1995 
και του άρθρου 4του Π.Δ. 250/1992 (ΦΕΚ 138/Α). 

2. Την αρ. 1107147/1239/006" (ΦΕΚ 922/τ.Β /7.10.96) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ. Στ5/33/9/10/96 (ΦΕΚ 922/τ.Β77.10.96 απόφα¬ 
ση του Πρωθυπουργού και του Υπουργού Εθνικής Παιδεί¬ 
ας και Θρησκευμάτων «Περί αναθέσεως αρμοδιοτήτων 
στον Υφυπουργό Εθνικής Παιδείας και Θρησκευμάτων». 

4. Την αριθμ. 7/1996 Πράξη του Παιδαγωγικού Ινστι¬ 
τούτου. 

5. Το εγκεκριμένο από 20.9.96 Δελτίο Ενέργειας 1.3° 
«Επιμόρφωση Εκπ/κών» που εντάσσεται στο Επιχειρη¬ 
σιακό Πρόγραμμα Εκπαίδευσης και Αρχικής Επαγγελμα¬ 
τικής Κατάρτισης) Ε.Π Ε.Α.Ε.Κ. από το οποίο θα χρημα¬ 
τοδοτηθούν. 

6. Το εγκεκριμένο Τεχνικό Δελτίο Έργου 1.3.α(1)1 
«Επιμρφωτικά Προγράμματα για την υποδοχή και την υ¬ 
ποστήριξη εκπαιδευτικών αλλαγών για εκπαιδευτικούς 
που υπηρετούν» το οποίο εντάσσεται στην Ενέργεια 1.3.α 
«Επιμόρφωση Εκπαιδευτικών» του Ε.Π.Ε.Α.Ε.Κ.,όπως 
τροποποιήθηκε σύμφωνα με το υπ’ αριθμ. πρωτ.ΚΑ 
4089/31.12.89 έγγραφο του Γενικού Γραμματέα ΥΠΕΓ1Θ 
και Προέδρου της Επιτροπής Παρακολούθησης. 

7. Το γεγονός ότι η προκαλούμενη από την παρούσα α¬ 
πόφαση δαπάνη συνολικού ύψους «90.000.000» δραχμών 
καλύπτεται από τις πιστώσεις του Π.Δ.Ε. 1999 (ΣΑΕ 
045/2), έργο 9645508 «Επιμόρφωση Εκπαιδευτικών 
1.3.α» και χρηματοδοτείται κατά 75% από Κοινοτική Συμ¬ 
μετοχή, αποφασίζουμε: 

Την πραγματοποίηση Ταχύρρυθμων Υποχρεωτικών 
Επιμορφωτικών Προγραμμάτων για τους Σχολικούς Συμ¬ 
βούλους Δημοτικής Εκπαίδευσης, τους Συμβούλους Ει¬ 
δικής Αγωγής,τους Διευθυντές των Δημοτικών Σχολείων 
και τους εκπαιδευτικούς Πρωτοβάθμιας Εκπαίδευσης, 
μόνιμους και αναπληρωτές, που στελεχώνουν τα Προ¬ 
γράμματα Δημιουργικών Δραστηριοτήτων του ΥΠΕΓ1Θ 
σε «Ολοήμερα Δημοτικά Σχολεία - Σχολεία Διευρυμένου 
Ωραρίου», εντός του ωραρίου εργασίας τους. Τα συγκε¬ 
κριμένα προγράμματα έχουν προσδιορισμένα θεματικά 
πεδία και αποσκοπούν στο να διευκολύνουν την υποδοχή, 
τη στήριξη και την προώθηση της εκπαιδευτικής καινοτο- 

μίας που επιχειρείται στην Πρωτοβάθμια Εκπαίδευση και 
αφορά το Ολοήμερο Σχολείο - το Σχολείο Διευρυμένου Ω¬ 
ραρίου. 

Την πραγματοποίηση των Ταχύρρυθμων Υποχρεωτικών 
Επιμορφωτικών Προγραμμάτων σε δύο φάσεις, όπως ορί¬ 
ζεται και στο εγκεκριμένο Τεχνικό Δελτίο Έργου 1.3 α (1) 1. 

I) Η πρώτη φάση περιλαμβάνει τα προγράμματα επι¬ 
μόρφωσης των πολλαπλασιαστών. Ο Υπεύθυνος της 
Ενέργειας 1.3α «Επιμόρφωση Εκπαιδευτικών» σε συνερ¬ 
γασία με τον Υπεύθυνο του Υποέργου 1.3α(1)1 συγκρο¬ 
τούν την επιμορφωτική ομάδα για την επιμόρφωση των 
πολλαπλασιαστών. Η συγκεκριμένη επιμορφωτική ομάδα 
αποτελείται από καθηγητές Παιδαγωγικών Τμημάτων 
των Πανεπιστημίων της χώρας, ως επιστημονικούς υπεύ¬ 
θυνους για την οργάνωση και την εφαρμογή του Ολοήμε¬ 
ρου Σχολείου, στελέχη του Υπουργείου που έχουν συμ- 
μετάσχει στις διαδικασίες προγραμματισμού και εισαγω¬ 
γής της καινοτομίας στην εκπαιδευτική πράξη κ.α. 

Ως πολλαπλασιαστές καλούνται οι Σχολικοί Σύμβουλοι 
Δημοτικής Εκπαίδευσης και Ειδικής Αγωγής όλης της χώ¬ 
ρας. Το πρόγραμμα Επιμόρφωσης θα πραγματοποιηθεί 
στο Ξενοδοχείο «ΗοΙϊάεγ Ιηη» κατά το χρονικό διάστημα 
από 9 μέχρι 12 Νοεμβρίου 1998 (καθημερινά 8.30 π.μ. μέ¬ 
χρι 12.30 μ.μ. και 15.30 μ.μ. μέχρι 20.30 μ.μ.) και θα είναι 
διάρκειας 30 ωρών. 

II) Κατάτη δεύτερη φάση, οι ΣχολικοίΣύμβουλοι της Δη¬ 
μοτικής Εκπαίδευσης και της Ειδικής Αγωγής θα δρά¬ 
σουν ως πολλαπλασιαστές και θα αναλάβουν να επιμορ- 
φώσουν τους εκπαιδευτικούς που στελεχώνουν τα Προ¬ 
γράμματα Δημιουργικών Δραστηριοτήτων του ΥΠΕΠΘ 
σε «Ολοήμερα Δημοτικά Σχολεία - Σχολεία Διευρυμένου 
Ωραρίου» της περιφέρειάς τους καθώς και τους Διευθυ¬ 
ντές όλων των Δημοτικών Σχολείων της χώρας. 

Τα προγράμματα της Β' φάσης θα υλοποιηθούν κατά το 
χρονικό διάστημα από 16-11 έως 15.12.1998 στα 16 ΠΕΚ 
της χώρας (στην έδρα τους, και έχουν τη δυνατότητα να 
τα εξακτινώσουν στις έδρες των Νομών ή και σε άλλες 
πόλεις της περιφέρειας τους). 

Οι καταστάσεις με τα ονόματα των πολλαπλασιαστών 
αποστέλλονται στα ΠΕΚ και στη συνέχεια οι πολλαπλα¬ 
σιαστές καλούνται να αναλάβουν την επιμόρφωση των 
εκπαιδευτικών της Πρωτοβάθμιας Εκπαίδευσης που στε¬ 
λεχώνουν τα Προγράμματα Δημιουργικών Δρασηριοτή- 
των του ΥΠΕΠΘ σε «Ολοήμερα Δημοτικά Σχολεία - Σχο¬ 
λεία Διευρυμένου Ωραρίοιυ» καθώς και των Διευθυντών 
των Δημοτιών Σχολείων όλης της χώρας. 

Οι Προϊστάμενοι των Διευθύνσεων Πρωτοβάθμιας Εκ¬ 
παίδευσης συντάσσουν τις καταστάσεις με τα ονόματα 
των εκπαιδευτικών που υποχρεούνται να παρακολουθή¬ 
σουν τα επιμορφωτικά προγράμματα και τις αποστέλ¬ 
λουν στα ΠΕΚ. 

Τα ΠΕΚ σε συνεργασία με τους πολλαπλασιαστές και 
τους Προϊσταμένους των Διευθύνσεων Πρωτοβάθμιας 
Εκπαίδευσης διαμορφώνουν τα προγράμματα, εξευρί¬ 
σκουν το χώρο, φροντίζουν το διδακτικό υλικό, καταρτί¬ 
ζουν το ωρολόγιο πρόγραμμα συγκεντρώνουν τα δικαιο- 
λογητικά των δαπανών κ.α. 

Τα επιμορφωτικά προγράμματα των εκπαιδευτικών της 
Πρωτοβάθμιας Εκπαίδευσης, κατάτη Β' φάση, θα πραγ¬ 
ματοποιηθούν σε ομάδες των 30 ατόμων και θα έχουν 
διάρκεια 12 ωρών (6 ώρες / ημέρα). Σε εξαιρετικές περι¬ 
πτώσεις (παραμεθόριες και νησιωτικές απομακρυσμένες 


περιοχές) ο αριθμός των επιμορφουμένων ανά τμήμα 
μπορεί να είναι και μικρότερος. 

Τα επιμορφωτικά προγράμματα των εκπαιδευτικών 
Πρωτοβάθμιας Εκπαίδευσης εκτελούνται από έναν ή 
περισσότερους πολλαπλασιαστές. Στους επιμορφούμε- 
νους που θα παρακολουθήσουν τα προγράμματα θα χο¬ 
ρηγηθεί βεβαίωση παρακολούθησης. 

Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
θεωρούνται οι ακόλουθες: 

Α'Φάση. 

α) Αμοιβή επιμορφωτών ανά διδακτική ώρα. 
β) Έξοδα μετακίνησης (με τα συνήθη συγκοινωνιακά 
μέσα) διαμονής κκκαι διατροφής των επιμορφωτών. 

γ) Έξοδα μετακίνησης (με τα συνήθη συγκοινωνιακά 
μέσα) διαμονής και διατροφής των επιμορφούμενων πολ¬ 
λαπλασιαστών. 

δ) Διδακτικό υλικό (εκτύπωση, φωτοτυπίες, σημειώ¬ 
σεις). 

ε) Αμοιβή αξιολογητών. 

στ) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ.α.). 
ζ) Υπηρεσίες οδίβπηη. 
η) Μίσθωση χώρων. 

Β' Φάση. 

α) Αμοιβή επιμορφωτών ανά διδακτική ώρα, οδοιπορικά 
και εκτός έδρας. 

β) Έξοδα μετακίνησης επιμορφούμενων εκπαιδευτι¬ 
κών. 

γ) Έξοδα διαμονής και διατροφής των επιμορφούμε- 
νων στις εξαιρετικές εκείνες περιπτώσεις όπου οι ιδιαίτε¬ 
ρες συνθήκες το απαιτούν (νησιωτικές, παραμεθόριες, 
απομακρυσμένες περιοχές νομών με μικρό αριθμό επι- 
μορφουμένων εκπ/κών). Οι δαπάνες για την διαμονή και 
τη διατροφή των επιμορφούμενων δεν μπορούν να υπερ¬ 
βαίνουν τα ισχύοντα με το Ν.2346/1995 και αποδεικνύο- 
νται με τα σχετικά παραστατικά, 
δ) Διδακτικό υλικό. 

ε) Αναλώσιμα και λοιπές λειτουργικές δαπάνες, 
στ) Αμοιβή φροντιστών επιμελητών, 
ζ) Μίσθωση χώρων. 

4. Ο διαχειριστικός απολογισμός που ανατίθεται στα 
ΠΕΚ είναι συνολικός. Τα ΠΕΚ κάνουν «εσωτερικές» μετακι¬ 
νήσεις δαπανών από πρόγραμμα σε πρόγραμμα, από μια 
κατηγορία δαπάνης σε άλλη στο πλαίσιο του συνολικού α¬ 
ριθμού προγραμμάτων που αναλαμβάνουν να υλοποιή¬ 
σουν. Ειδικά για την υλοποίηση της Α' φάσης (επιμόρφωση 
των πολλαπλασιαστών - επιμορφωτών) οι επιλέξιμες δα¬ 
πάνες θα ανατεθούν για το διαχειοιστικό απολογισμό στο 
2° ΠΕΚ Αθήνας με ευθύνη του οποίου θα συγκεντρωθούν 
τα παραστατικά των εξόδων μετακίνησης, διαμονής, δια¬ 
τροφής των επιμορφούμενων, αμοιβής, οδοιπορικών και ε¬ 
κτός έδρας των επιμορφωτών. Το 2° ΠΕΚ Αθήνας θα υπο¬ 
βάλει ονομαστική απολογιστική κατάσταση στο ΥΠΕΠΘ 
(Δ/νση ΚΠΣ από τον ειδικό λογαριασμό) το οποίο θα κατα¬ 
βάλει σε κάθε δικαιούχο το ποσό των εξόδων του. 

5. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιανουάριου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗ}! ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕί,ΕΧ 223211 ΥΡΕΤ ΘΒ * ΕΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βί.ς \ 

ΙΝΤΕΒΝΕΤ: ΙιοΙ.9Γ 
6 -ΙΤ 13 ΪΙ: ηνβδ @ ΙΐθΙ.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ. Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ * Μ^ΧΡ 1 8 σελίδες 200 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ ^ σε \($ες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 »> . 

15.000 » . 750 *· . 

70.000 * . 3.500 >* , 

30.000 » . 1.500 » . 

15.000 » . 750 » . 

5.000 * . 250 » . 

10.000 » . 500 » . 

3.000 » . 150 η . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 - . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00 - 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 















